Õnneks pole minu blogi kommentaarid kõige  hullemad. Siin on koos veel täiesti normaalne seltskond. Võtame kas või Kaia Kanepi, kes jõudis sel suvel kuulsa Wimbledoni tenniseturniiri semifinaali. Vaene tüdruk tõmmatakse netis lausa  ribadeks! Ime siis, et Kaia kannatab söömishäirete all, kui kodumaa rahvas tema kaalu kallal absoluutselt lubamatute sõnadega nokib. Kuidas ei ole inimestel ometi häbi alavääristada inimest, kes esitleb edukalt meie riiki maailmas.    Kommentaarid näitavad selgelt meie ühiskonna palet ja seda, et  heaoluühiskonnani on meil veel pikk teekond. Arenenud ühiskond algab heast haridusest ja haritusest. Kui inimesed on enesekindlad ja õnnelikud, peegeldub see läbi igast  nende sõnast ja teost. Ka anonüümsetes kommentaarides!